
Karaj gelegantoj, 

Jen la 22a numero cle la bulteno de la Afrika komisiono de UEA. En ĝi, kiel kutime aperas ĉefe artikoloj de 
homoj kiuj rekte aŭ nerekte agadas por la movado en Afriko. Gi ankaŭ enhavas diversecon de opinio kaj tio 
estas pruvo ke la bulteno ne estas kanalo por unudirekta pensmaniero.Ĉiuj komentoj aŭ kritikoj konstruivaj 
estas bonvenaj ĉe adreso de la afrika oficejo de UEA ( afrika. oficejo @ gmail. com ) . 

La redaktoro 

I- Mesaĝo de vic-kunordiganto de AK 

La mondo rapide evoluas kaj Afriko povas elekti evolui samgrade 
aŭ laŭ sia propra ritmo. Estas certe ke ĉio moviĝas kaj preskaŭ 
nenio stagnas. Iu povas elekti iri ian direkton, dum la alia la 
kontraŭan. Nur gravas, ke ĉiu elektata vojo kontribuu al 
plibonigado de la homaro, kaj despli bone, se esperanto ankaŭ 
kontribuas al tio. Mi menciis pri la homaro, ne pri lando, eĉ ne pri 
kontinento. Kelkfoje oni pensas, ke estas tute nature sin konsideri 
kiel mondcivitanon, kiam oni estas esperantisto. Sed, oni ofte 
rimarkas, ke inter esperantistoj, estas ankoraŭ multaj homoj, al kiuj tre gravas ke iu loka klubo estu gvidata de 
iu kiu denaske originas de tiu loko. Ion tian oni ne nur rimarkas en Afriko, sed ankaŭ en Ameriko, Eŭropo, ktp. 
Do, tio estas tute homa, sed ĉu tio kongruas al celo de esperanto? Gravas, ke esperantistoj en iu loko 
interkonas, interkomunikas, renkontiĝas ne nur por diskuti pri la movado, sed ankaŭ pri hobioj, privataĵoj, ktp. 
Gravas, ke ili foje renkontiĝas por kafumi, interŝanĝi spertojn, manĝi, ridi, danci, ktp. Alivorte, lokaj 
esperantistoj foje faru per Esperanto ĉion kion ili ofte faras per la loka lingvo. Tio ja kreas aŭ ebligas 
komunuman spiriton kaj amikan etoson. Tion oni ja povas fari sen subvencio de iu ajn eksterulo. Vizito de iu 
esperantisto ĉiam devu esti bela okazo por inviti ĉiujn lokajn esperantistojn. 



Jean Codjo 








II- Agade tra Afriko 


A- 1 Benino : Lerni esperanton per lokaj lingvoj 



Sabate, la 26-an de aprilo 2014 la NRO ‘’Infanoj Ĉirkaŭ Afriko” publike lanĉis, kiel planite, sian projekton 
‘’Lerni Esperanton per lokaj lingvoj” ĉe la urbodomo de Lokossa. Ĉeestis la aranĝon trideko da personoj 
plejparte loĝantaj en Lokossa: infanoj, junuloj, plenkreskuloj loĝante en Lokossa kaj kvin instruistoj pri lokaj 
lingvoj el Ouedeme, Houin kaj Ayito en la komunumo de Lokossa. 


Laŭprograme, la ceremonio komencis per aro da paroladoj je la deka matene. Unue, mi alparolis kiel prezidanto 
de la organiza instanco. Sekvis la salutvortoj de la reprezentanto de Afrika Oficejo de UEA, Bernard Gnacadja. 
Ne mankis la vortoj de la Direktoro de la Fondaĵo ‘’DUILIO MAGNANI” en Koudo nome Gaston Houssou. 
En sia malferma parolado, la reprezentanto de la direktoro pri Kulturo, alfabetigado, arto kaj Turismo de la 










departemento de Mono-kufo aprobis la projekton, dankis ‘dnfanoj Ĉirkaŭ Afriko” kaj asertis, ke la 
departementa direkta instanco morale apogas la iniciaton kaj pretas kunhelpi per teknikaĵoj. Liaj vortoj metis 
finan punkton al la unua etapo de tiu evento multfaceta kaj markis la viziton de la standoj kiu estis konsiderita 
kiel la dua etapo. Menciindas, ke la aranĝo estis ankaŭ okazo por montri la valoron de la verda lingvo tra 
ekspozicio de esperantaĵoj laŭkategorie. Tiucele, kvin budoj ĉirkaŭitaj de reklamiloj por esperanto. Ankaŭ 
abundis esperanto-flagoj. La lasta kaj plej grava etapo estis la seminario kiu okazis kvazaŭ ekzemplodona 
lemado de Esperanto per lokaj lingvoj kaj baziĝis sur ties alfabetoj. Jen la detaloj: 
Komence, la partoprenantoj formis grupon surbaze de sia regita gepatra lingvo : Kotafon, Fon, Adja, ktp. Ĉe 
ĉiu grupo iu respondecas instrui. A1 ĉiuj seminarianoj inkluzive la instruistoj, mi disdonis po unu fotokopion da 
inicilo pri sia gepatra lingvo. Temas pri jam perkomputile farita dulingva bildalfabeto. La iniciloj montras, 
unuavice, alfabetorde literojn ilustritajn per vortekzemploj ĉu en Kotafon, ĉu en Fon aŭ Aĝa kaj ties 
korespondaj literoj en Esperanto. La intenco estis helpi la seminarianojn konscii pri alfabeto de sia respektiva 
gepatra lingvo. Aranĝo de tia seminario iĝos jara tradicio por la NRO « Infanoj ĉirkaŭ Afriko». Por ke ĝi restu 
sukcesa aranĝo, helpoj ĉiuspecaj estas bonvenaj ĉe jena adreso kaj konto-numero ĉe UEA : gbla-e 

Latifou GBADAMASSI, 


A- 2 : La junulara sekcio en Benino revigliĝas 

La 5-an de aprilo 2014 okazis seminarieto fare de Benina Organizo de Junaj Esperantistoj (BOJE) ĉe la ŝtata 
vartlernejo "Ecolc Matemelle Pilotc" de Lokossa. Tiu seminario daŭris kvar horojn kaj arigis plejparte 
infanojn kaj junulojn el la regionoj de Lokossa kaj Adohoun Kodji kie estas la lernejo Jules Verstraeten. La 
aranĝo celis montri al junaj novuloj kiuj volonte deziras aliĝi al la movado la utilecon de esperanto. 

Antaŭ la komenco, GNANCADJA Bernard, prezidanto de BOJE disdonis al ĉiuj partoprenantoj materialojn : 
ili estas kajeroj, skribiloj, krajonoj, liniiloj, kajerujoj kaj fotokopioj pri alfabeto de esperanto. Poste li prezentis 
al la ĉeestantoj la historion de la internacia lingvo esperanto dum preskaŭ unu horo. Sekvis duhora kurseto pri 
la alfabeto de esperanto gividita de Houssou Ruphino, vicprezidanto de BOJE. Dume,du bildalfabetoj estis 
surtabule gluitaj. La kursgividanto elpaloris la literojn unu post unu kaj la kursanoj ripetis. Je la mezo de la 
kurseto estis paŭzo dum kiu la junuloj interŝanĝis ideojn. Post la paŭzo estis la vizito de s-ro Latifou 
GBADAMASSI, prezidanto de ABeE kiu kaptis la okazon por doni al la junuloj utilajn konsilojn por ke ili 
daŭrigu la lernadon post la seminarieto. La aranĝo finiĝis per kantetoj por gratuli la ĉeestantojn. Tridek kvin 
personoj partoprenis en la seminarieto. 


Bemard Gnacadja 



B- Kenjo : Nova Esperanto-klubo en Nairobo 

Antaŭ pli ol tri jaroj ekblovis ia 
vento favore al Esperanto, ĉefe en 
la regiono Eldoret. La kontakto 
kun AO tiam estis vigla, sed iom 
post iom silentis la tiamaj 
pioniroj kaj eĉ raporteto ne plu 
atingis AO-n, malgraŭ ke tiuj 
ricevis subvenciojn dum du jaroj. 
Feliĉe naskiĝis antaŭ kelkaj 
semajnoj espero por la Movado 
en Kenjo. Esperantisto el 
Sudafriko, nome Elisee Byelongo 
tien vojaĝis por semi grejnon de 
esperanto en la ĉefurbo Nairobo. 
Indas mencii, ke li elspezis propran monon port ion fari. Nun necesas akompani kaj flegi la ĵus bakitajn 
esperantistojn, kiuj ankoraŭ devas ellerni la lingvon. Elisee jam donacis libreton al la klubo UMOJA. AO ĵus 
sendis lernolibron por angla lingvano kiu deziras lerni esperanton. 

Jen vortetoj de sinjoro Elisee Byelongo : 

« Jen oficiala poŝtadreso de Umoja Esperanto Klubo kies honora membro mi estas, same kiel mi estas ĝia ĵus- 
kreinto. Umoja Esperanto Klubo, PO.BOX. 60266-00200, Nairobi Kenya. 

La kunordiganto de UEK estas pastoro Rajabu Luhangela, mia amiko en Najrobo/Kenja. Mi petas vin sendi 
poŝtkartojn, KD-jn, lernolibrojn kaj aliajn esperantaĵojn ktp. por ebligi la plulernadon de nia lingvo. 

Mi antaudankas vin! Via Elisee Byelongo Iŝeloke» 



AO 



C- Kongo DR : tre vigla movado 


Post pluraj jaroj de la demarŝo 
fare de S-ro Mazangu Paul 
Alcee, ĵurnalisto ĉe la Nacia 
Radio RTNC, la estraro de RTNC 
finfine konsentis aŭdigi E-on sur 
ondoj. 

La Direktoro Mazangu Paul 
Alcee kune kun la skipo de la 
reĝisoro sine de RTNC, je la 
nomo de DKEA, dankas la 
estraranojn de RTNC pro la apogo kaj ni ankoraŭ esperas pozitivan respondon rilate al la lasta peto pri spaco 
ĉe la Televido. 

Ni ne forgesas danki ankaŭ S-ro Henri Masson pro liaj kuraĝigaj vortoj, senditaj bendoj por apogi la elsendo- 
projekton de nia radio. 



* ORGANIZADO 

La radio naskiĝis danke al la sindonemo de 4 membroj de la redakcia teamo interalie S-ro Mazangu Diumbeki 
Paul Alcee, ĵurnalisto ĉe RTNC kaj Ĉefredaktoro, la animantoj : S-ro JP Lungikisa Sumbu, kolektado de la 
informoj; S-ro Mafuila Tunga Mavomo Barba, animant-helpanto ; Jerry Mbemba Jackson programo-helpanto. 
La skipo estas apogita per du teknikistoj sine de RTNC kaj kelkaj membroj de kluboj. La skipo kunvenas antaŭ 
la elsendo, traktante la informojn, kiuj pasas ĉiuvendrede je la 22hl5-23h00, horoj de Kinŝaso sur FM 100 
MHZ. La elsendoj trafas la E-istojn, aŭskultantajn informojn pri E-o, enlande, eksterlande, Ne-Esperantistoj de 
tempo al tempo telefonas pro varbado, sekvas kurson sur ondoj, finfine ili atingas la DKEA oficejon por aliĝi, 
tiam la vicprezidanto de DKEA traktas kun ili por anigi ilin al la movado. Pro tio, ni alvokas ĉiujn, apogu la 
Radion «ESPERANTO EN MARCHE» precipe ĉefe de UEA, ILEI, DKEA, SAT-AMIKARO ktp. Por ke, tiu ilo de 
Esperanto-propagando kaj Esperanto-informado jam akirita de la registaro de DR Kongo daŭrigu ĉiam, viaj 
kontribuoj estas dezirataj : sonbendoj, dvdo-filmoj ktp. 


* AGADOJ EN 2013 


Dum la jaro 2013, Radio « Esperanto en marche » bone funkciis, ni bone kovris la tutan jaron, ĉiu vendrede 
dum la jaro registris kaj dissendis la elsendon kun diversaj temoj, inter aliaj : 

- La historio de Esperanto ; 

- Esperanto en Afriko ; 

- Respondoj al la demandoj de aŭskultantoj; 

- La raporto rilate al la vojaĝo de S-ro Lufimpu kun sia edzino en Eŭropo ; 

- La jubileo de Esperanto en nia Lando ; 

- La organizado de TEJO en RD Kongo ; 

- Kelkaj vidpunktoj rilate al la konduko de EGSR ; 

- La kreo de Esperanto-klubo en Muanda (Bas-Congo); 

-La muzikgrupoj en DR Kongo interalie : Konga Espero (V.Lufimpu); Vigla Muziko (Dido Fundu); 
Mayomo kun Jomo. 

Dum tri elsendoj ni parolis pri ĉiuj kantoj rilate al enhavo de la kanto ; ĉe Konga Espero ni traktis pri Kiu lingvo 
por la homaro ?, Karulino, Mi staras tie, Landlimo nin disigas, Li amas vin ; ĉe Vigla Muziko : Dank'al Zamenhof, 
Djelly, Sciu ; ĉe Mayomo kun Jomo : Ĉu vi scias ?, Sur nia kuŝoj, Mi ne havas konfidon pri vi, Lasu min fari la 
muzikon, Nokt'sen dormo, La knabino de mia koro, Afriko ne estas vendenda. Multaj personoj partoprenas en 
niaj elsendoj, iuj telefone, aliaj atingas DKEA-Oficejon aŭdante la elsendon, ĉi-jare ni akceptis en niaj elsendoj : 
S-ro JP Lungikisa, S-ro Viktor Lufimpu, S-ro Donat Mukuna, S-ro Mata Raymond, S-ro Batadulua Lazare, S-ro 
Ikela Guy Roger, S-ino Omba Alexandrine, S-ro Landu Luyala, S-ro Mayoma Theo, S-ro Mbonsele Patrick, S-ro 
Barba Mafuila, S-ro Eddy Onan, S-ro Martin Lofemba ktp. 

* BEZONOJ 

Ni petas al ĉiuj personoj, kiuj vere deziras helpi nian Radion «ESPERANTO EN MARCHE», kontaktu DKEA, 
ĉar la teknikistoj sine de RTNC, ili ne estas esperantistoj, de tempo al tempo, ili bezonas transporton, sen 
forgesi dvdo-filmoj, ĉar nelonga tempo ni havos spacon en nia Nacia Televido. 

Mazangu Diumbeki Paul Alcee 



D- Togolando : internaciskale produktanto de esperantistoj 

Brile kaj sukcese disvolviĝis Nomad’kurso. La iniciato proponis vojaĝojn, kiuj inkluzivis E-kursojn, vizitojn al 
esperantistoj, al vidindaj lokoj, de Francio tra Alĝerio, Burkino kaj Togolando dum plena monato. Partoprenis 
ĝin dekomence 12 gefrancoj (Robin, Miĉel, Marie, Anne, Clotilde, Didier, Bergere, Roberto, Jean-Pierre, 
Monique, Gerard, Evelyne), sed al tiuj-ĉi aldoniĝis surloke kvar afrikaj amikoj po 2 el Burkino kaj Togolando, 
de la 13-a de januaro ĝis la 13-a de februaro 2014. En Vagaduguo la nomadkursanoj konatiĝis kun la 
produktejo de tofuo. Ili vagadis tra la urbo, interkonsiliĝis kun Armel kaj lokaj fortoj pri Esperanto-kurso! 
Okazis lingva staĝo malfermita al ĉiuj kun paŭzetoj! La posttagmezoj estis plene destinitaj al nomad’kursanoj 
por malkovrigi al ili la burkinan ĉefurbon, agadojn de la organizaĵo Orange Bleue Afrique 
< www.lorangebleue.org > ĉirkaŭ interesaj temoj. 

En Nouna kaj Aurovillage <www.aurovillage.org> la grupo ripozetis, konatiĝis kun la lokuloj kaj ligis 
ĉiuspecan amikecon! Tie ili ankaŭ estigis staĝon de esperanto por ĉiuj plenkreskuloj ĉeestantaj en la 
Aurovillage. La matenoj estis dediĉitaj al malkovro kaj partopreno en diversaj aktivaĵoj surloke. En la surloka 
lemejo St-Jean okazis en festa etoso prezentoj pri «valizo-vortoj», desegnaĵoj kaj danco per akordiono same, 
kiel atelieroj pri mielo kaj la mondo de abeloj, seancoj de malstreĉiĝo, prezento de Esperanto, diskutrondo, 

En Kante, kvankam forestis amiko Akanto - 
juna, vigla kaj interesega kamparano - pro 
formado nun en Israelo, la grupo travivis 
mirindan sperton ĉe ties familio. Vizitoj 
kondukis la grupanojn jen en ĝardenoj, jen 
al gmpoj da ĝardenistoj... 

La etapo en la sudo de Togolando markiĝis 
per konatiĝo kun mia familio kaj kun la 
kvartalo Nukafŭ kaj interkonsiliĝo pri la 
cetera programo. Ne mankis ankaŭ vizitoj al 
kulturdomo STEJ <www.stejtogo.org>, al 
Mytro Nunya <www.mytronunya.info>, alia kvartala kaj aktiva domo, kie esperanto estis prezentita kaj 
instruota. Kursoj de esperanto sub mia gvido kaj prelego pri Voduoj same okazis. Renkonto kun la esperantista 
familo Koku kaj Valentine kaj iliaj tri infanoj en Gliĝi. Vizito al Kleve, fora vilaĝo ĉe esperantistaj fratoj 
Agossou kaj Zinsou, al Anjronkope mia naskiĝvilaĝo. Vizitoj al Sika, kie tre junaj togolandaj geniuloj fabrikas 
presilon 3D kaj al Instituto Zamenhof (IZo), kiu tiam festas dekjariĝon. En IZo okazis la samaj prezentaĵoj kiel 


debatetoj, interŝanĝo por pli bone konatiĝi kun la lemejanoj. 








en la lemejo St Jean. La adiaŭan vesperon Babilmanĝa renkontiĝo donis eblon al la nomad’kursanoj renkontiĝi 
kun kelkaj lomeaj esperantistoj. Dum la renkontiĝo okazis diskutrondo kaj sperto-interŝanĝo, klarigoj pri la 
temo: “utileco de Esperanto“ ĉirkaŭ manĝaĵoj kaj trinkaĵoj en la ĝardeno de mia hejmo. La aranĝo daŭrigis en 
gaja etoso iom pli malfrue en la nokto per prezento de popola tradiciaj dancoj en la strato “fidelitĉ“ fare de niaj 
francaj geamikoj. Pli ol 30 Babilmanĝ-antoj kaj kvartalanoj ĉeestis kaj ili plene, abunde ĝuis la spektaklon. 

La diferenco inter la komenco de la iniciato kaj la fino, estas ke ĉiuj nomadkursanoj flue parolas Esperanton! 
Plie, firmiĝis amikaj rilatoj inter Afriko kaj Francio, elpensiĝis projektoj i.a Nunaj renkontiĝoj. Nouna 
franclingve estas urbeto en Burkino. Gi estas la plej proksima urbo de Aurovillage, kie gastis kaj proponis 
multajn aktivaĵojn Nomad’kursanoj. Nunaj renkontiĝoj estas nova formo de renkontiĝo kiu celas kunigi 
esperantistojn el diversaj horizontoj, por ke ili povu esperantumi dum unu aŭ du semajnoj en Nouna. La unua 
renkontiĝo plejprobable okazos post tri jaroj kaj certe ne sekvos la mtinon de la tradicia E-movado. 

Adjevi Adje 

E- Malagasio : Modela agado pri raportado. 

PROTOKOLO PRI LA FARITA LABORO DUM MARTO 2014 KADRE DE ESPERANTO PLUS 
MALAGASIO 

-instrui al grupo de infanoj 

-instrui al grupoj de gejunuloj 

-instrui al grupo de plenkreskuloj 

-instrui kadre de vespera kurso 

-okazigi sabatan konversacian rondon 

-redakti la gazeton de UME (cf. Lci Voĉo de UME marte) 

-sendi la gazeton al dudeko da esperantistoj en Malagasio 

-instigi la gelernantojn ekverki mallongan artikolon por la gazeto de UME 

-verki la vortaron Esperanto-malagasy 

-lanĉi debaton pri « komencanto kaj korespondado » en la grupo Esperanto de Fejsbuko 

-instigi la gelernantojn vivi Esperanton konkrete. Post ĉiu kurso, mi konektiĝas hejme kaj montras al la 
gelemantoj kelkajn utilajn adresojn : www.edukado.net : www.lemu.net ; universitato de Esperanto ; Fejsbuko 
kun la diversaj Esperanto-grupoj kaj montri al ili kiel ŝanĝi la lingvon de la paĝo en Esperanton. 



-redakti la gazeton Panoramo cle La Granda Insulo N°3 


-diskuti kun Marko Mirindo pri la komuna projekto verki Esperanto-(gvid)libron por la gepatroj 
-diskuti kun Cyrille Hurstel pri iu alia grava Esperanto-projekto 

-du korespondemuloj sin anoncis kaj mi donis ilin al du el miaj gelernantoj. Krome, mi sendis liston de 
gejunuloj al iu eŭropa esperantisto, kiu petis tion de mi. 

-prepari kun la membroj de IEK kulturan renkontiĝon kun aliaj kluboj de la ĉefurbo. La gejunuloj pretas skeĉi, 
kanti, deklami poemojn kaj la infanoj reciti poemojn.. .en Esperanto 

-aperigi en la afiŝejon de la grupo Esperanto de Fejsbuko du el miaj poemoj 

-renkonti la direktorino de la publika bazlemejo en la urbocentro. Mi rezignas okazigi tie lingvokurson pro la 
alta kosto de la luita klasĉambro (€ 10 la duona tago) kaj mi provas trovi alian lokon 

-instigi gelemantojn ekverki mallongan artikolon por la gazeto de UME 

PS : Mi ege suferas pro la ofta elektropaneo, kiu ne nur malhelpas min taŭge labori sed ankaŭ detmas nian 
ĉefan vivrimedon 

Fidilalao Henriel 


IV- Ĝardenisto estas mia profesio 

Emile estas unu el la unuaj geknaboj kiuj frekventis la lemejon 
Jules Verstraeten en Koĝi (Benino). Tiu lernejo estas fondita 
danke al helpo de germanaj esperantistoj, ĉefe de la familio 
Hauge en 1999. La dekomenca celo estas doni bazan edukadon al 
la geknaboj en Koĝi, kie ĝis 1999 neniam estis lernejo. Du el tiuj 
geknaboj estas en universitato. Emile preferas esti ĝardenisto. Li 
komencis prepari terenon antaŭ pasinta jaro. Li prezentis la 
projekton al la komitato pri instmado de esperanto en la vilaĝo 
kaj pri helpado de geknaboj kiuj daŭrigas studadi ĉe la duagrada lemejo. Kontribuon de 350 eŭroj li ricevis por 
havi propran akvo-puton sur la tereno. Tiel li ne bezonas dependi de la akvo-puto nek de la lemejo, nek de la 
vilaĝo por akvumi siajn legomojn. La puto estos preta antaŭ fino de junio 2014. 

Jean Codjo (www.educ-etre.org) 






V- Vidpunkto pri samseksumulo per respondo al demando 


Ĉu estas samseksemuloj ĉie en la mondo? 

Jes, en la aro de ĉiuj estaĵoj, ĉu homa, ĉu besta, estas samseksemuloj. La procentaĵo ne estas granda, sed tia 
fenomeno estas tute natura. 


Kial estas pli da samseksumuloj en Eŭropo ol en Afriko? 

Estas neniu statistiko fidinda kiu povas konfirmi tiun aserton. Samseksumuloj estas pli videblaj en Eŭropo, eble 
ĉar oni tie rajtas sin montri kun sia partnero, dum en kelkaj afrikaj landoj, kiel Kenjo, tiu rajto ne ekzistas. 


Ĉu oni iĝas samseksumulo? 

Ne, oni denaske havas ian alogon al iu de la sama sekso. Tio ne estas malsano kiun oni pensas esti kapabla 
kuracadi. Do, iu estas samseksumulo, sed ne iĝas tio. Kelkaj samseksumuloj ne kuraĝas publike diri tion, ĉar ili 
timas pro akra antaŭjuĝo, eĉ forĵetado de la komunumo. Oni eĉ mortigis samseksumulojn en multaj 
komunumoj. Homoj kiuj ne toleras ion tian ne estas nur en Afriko, sed ankaŭ en aliaj partoj de la mondo kiel Usono, 
Kanado, ktp. 


Kelkaj Afrikanoj pensas, ke samseksumado havas kulturan fonton, ĉu vere? 

Kiam oni sekvas interŝanĝojn pri tiu temo ĉe fejsbuko, oni ja rimarkas ke kelkaj afrikanoj havas tian sintenon 
rilate al samseksumado. Sed ne veras, ke tio fontas el kultura vidpunkto. Kelkaj spertuloj pri historio, asertas, 
ke antaŭ alveno de Eŭropanoj en Afriko, Afrikanoj estis pli toleremaj al samseksumado. Se tiu aserto 
konfirmiĝas, oni facile povas diveni la kialon de netoleremo dum kaj post la kolonia epoko. Religio estis unu el 
la plej efikaj strategioj uzitaj de la koloniantoj. Kompreneble samseksumado restas io neakceptable ĉe multaj 
religiaj instancoj. Eble en landoj kie la influo de religio, ĉu kristana, ĉu islama, restas tre forta, povus okazi ke 
tieaj enloĝantoj ne toleras vidi du samseksajn homojn kisi aŭ brakumi unu la alian. Sed homoj devas fari tute 
bazan demandon : Kio ĝenas, kiam oni vidas du homojn ami, eĉ kisi unu la alian? 



Ĉu veras ke samseksumuloj ofte estas pedofiloj? 

Tute ne. Jen fakte unu el la netaŭgaj argumentoj kiujn oni aŭdas pri tio. En multaj landoj, plenkreskuloj havas 
devigan aŭ nedevigan seksrilaton kun geknaboj. Tio estas neleĝa, egale ĉu oni toleras samseksumadon aŭ ne. 


VI- En nia leterkesto : bela okazo por studi en Polando. 

Stipendioj por la interlingvistika kursaro en Poznano 

En septembro 2014 ekos nova grupo de trijaraj postdiplomaj interlingvistikaj studoj; ni jam raportis tion al vi 
per mesaĝo la 26an de aprilo 2014. 

Ĉu vi ŝategus partopreni la studojn en UAM, sed viaj enspezoj ne ebligas al vi ĉion pagi? Por la trijaraj 
interlingvistikaj studoj ekzistas ebloj ricevi financan subtenon en formo de stipendio. Gi kovras almenaŭ la 
ĉiusemestrajn universitatajn kotizojn. Stipendiojn disponigas Esperantic Studies Foundation (ESF), kun apogo 
de Universala Esperanto Asocio (UEA) kaj Internacia Ligo de Esperantistaj Instruistoj (ILEI). 

Por informoj pri la kursaro, rigardu la retejon: http://www.amu.edu.pl/~interl/ 

Por informoj pri la stipendioj, rulu la ekranon suben ĝis la butono <Mi volas partopreni>. Klaku tion kaj anoncu 
vin. Sekve de tio, vi povas ricevi la aliĝilon kaj stipendian petilon. 

Starigita estas tri-persona mastruma teamo por fortigi la rilatojn inter ESF kaj UAM, kaj por prizorgi i.a. la 
administradon de la stipendioj. Tiu komisiono decidos kiom da stipendioj povos esti kaj je kioma valoro por la 
studjaro 2014-2015, kun ebloj je ŝanĝoj por la postaj jaroj. Oni atendas povi oferti stipendiojn por la tuta trijara 
periodo. 

Kion vi devas plenumi 

• Prezentan leteron, per kiu vi prezentas vin, viajn antaŭajn studojn, viajn ĝisnunajn agadojn rilate al Esperanto. 
Plie vi rakontu pri viaj celoj: por kio vi bezonas la studojn? Kion vi planas fari post la akiro de pliaj konoj? 

• Enketilon plenigitan, kiun vi povas kontraŭ peto ricevi. 

Limdato por sendi la petojn estas la 15a de julio 2014. La decidon ni komunikos mesaĝe al la petintoj ĝis la 
lOa de aŭgusto. 

Kelkaj oftaj demandoj pri la stipendioj: 


Kiel funkcias la stipendiado, se oni elektas min? 



Vi ricevos kontrakton, kaj se vi plenumas la postulojn de la kontrakto, la mono estos ĝirata al vi fine de la 
semestro. Tio signifas, ke vi unue, komence de la semestro, devos mem pagi la kotizon, kaj ĝi poste estos 
repagata al vi. 

Kiujn kondiĉojn enhavos la kontrakto? 

La kontrakto postulas, ke la stipendiato regule plenumu la devigajn taskojn de la semestroj (do li/ŝi ĝustatempe 
plenumu la taskojn, eseojn kaj ekzamenojn de la kursoj de la semestro), kaj ke li/ŝi laŭ personaj fortoj kaj 
spertoj helpu kontribui al la disvolviĝo de la studoj kaj ĉirkaŭaj aranĝoj. (vd. la sekvan demandon). 

Kion mi devas fari interŝanĝe, kiam mi ricevas stipendion? 

Oni atendas de la stipendiatoj, ke ili aktive partoprenu en la diversaj aktivecoj ĉirkaŭ la studoj. Tio povas esti 
helpo en varbado aŭ organizado, transpreno de fdmado de la prelegoj, raportado pri la studoj, laboro por la 
hejmpaĝo de la studoj, kontribuoj al ARKONES (kulturfestivalo ligita al la septembra studperiodo) aŭ aliaj. 
Detalojn vi priparolos kun la komisiono tiam, kiam vi estos elektita. Viaj helpproponoj estos aldonitaj al la 
kontrakto. 

Kio okazos, kaze ke mi ne povos finfari la studojn? Ĉu mi devos redoni monon? 

Ni forte esperas, ke la personoj, kiuj ricevas stipendiojn, dumvoje ne ĉesos studi. Se tamen okazus tio (pro 
malsano k.s.), oni ne devos repagi ion, ĉar oni ricevos la monon nur por la jam plenumitaj semestroj. 

Pliajn stud-demandojn bv. sendi al la Universitato mem < interlin(a>amu.edu.pl > kaj stipendi-demandojn al la 
komisiono < as.esperanto(5>web.de > 


Stefan MacGill 

Vicprezidanto de UEA 

Komisiito de ILEI pri la retkurso 'Esperanto Etape'. 


Komentojn, konsilojn, sugestojn kaj raportojn pri okazintajoj en via urbo aŭ lando bv. sendi al la redakteja adreso: 
afrika.oficejo(5)gmail.com, aŭ aerpoŝte al: afrika oficejo, b.p. 416, Lokossa-mono, benino tel : +229 224 10 229 







